Kävijäkunta
-----------

Pornhub on suosituin Yhdysvalloissa, sillä 26,5 prosenttia sivuston käyttäjistä on yhdysvaltalaisia. Toiseksi eniten sivustoa käyttävät japanilaiset ja kolmanneksi britit.

Pornhub on*milloin?* Alexa Internetin mukaan internetin 60. suosituin sivusto, ja internetin suosituin pornosivusto.

Taloudellinen toimintalogiikka
------------------------------

Videoiden alussa näytettävät mainokset tuottavat rahaa videoiden tekijöille. Aikuisviihdetaiteilija Mimi Cican mukaan Pornhub maksaa aikuissivustoista parhaat korvaukset videoiden tekijöille. Tekijä voi saada yhdestä videosta kymmeniä tuhansia euroja vuodessa. Mimi Cican menestynein video oli tuottanut hänelle 30 000 euroa puolessa vuodessa. Tulot voivat kuitenkin vaihdella huomattavasti videoiden keräämän suosion perusteella. Maksullisilla aikuisviihdesivustoilla korvauksia maksetaan puolestaan videon katseluiden lukumäärän perusteella.

Ongelmakohtia
-------------

Pornhub muutti palvelun ehtoja joulukuussa 2020 ongelmien korjaamiseksi. Palvelun uudet ehdot sallivat videoiden lataamisen vain tunnistautuneille käyttäjille ja yhteistyökumppaneille.

### Tekijänoikeusrikkomukset

Pornografisia elokuvia tuottava Pink Visual haastoi vuonna 2010 *Pornhub.com* -sivustoa ylläpitävän yhtiön *Mansef Inc and Interhub* oikeuteen tekijänoikeusrikkomuksista, sillä sivuille oli ladattu yhteensä 45 Pink Visualin videota. Heidän mukaansa näitä videoita oli katsottu yhteensä "kymmeniä miljoonia kertoja" ja he väittivät "piratismin uhkaavan koko aikuisviihdeteollisuutta". *Pornhubin* kaltaiset ilmaista pornografiaa tarjoavat sivustot on nähty huomattavana kilpailijana maksua vaativille sivustoille ja perinteisille pornolehdille ja -elokuville.

### Lapsiin ja raiskauksiin liittyvä materiaali sivustolla

Joulukuussa 2020 luottokorttiyhtiöt Visa ja Mastercard ilmoittivat lopettavansa PornHub-sivuston maksujen käsittelyn. Syynä oli se, että sivulla on videoita raiskauksista ja lasten seksuaalisesta väkivallasta. Mastercard oli selvityksissään havainnut sivulla olevan laitonta materiaalia. Mastercard ilmoitti lopettavansa maksujen välittämisen pysyvästi. Visa ohjeisti kumppaneitaan olemaan käsittelemättä emoyhtiö MindGeekin maksuja lainkaan ja tutkivansa asiaa. Pornhub poisti 14. joulukuuta 2020 miljoonia vahvistamattomien tilien lataamia videoita. Pornhub myös esti vahvistamattomia käyttäjiä lataamasta uutta sisältöä.

Katso myös
----------

* Alastonsuomi.com
* Onlyfans
* RedTube
* Sihteeriopisto
* SuicideGirls
* XHamster
* Xtube
* YouPorn

Lähteet
-------

1. 1 2  Pornhub.com *Alexa.com*. Alexa Internet, Inc..  Arkistoitu 7.7.2018. Viitattu 13.3.2019. (englanniksi)
2. ↑  Savolainen, Jani: Maailman suurin pornosivusto Pornhub täytti 10 vuotta *Iltalehti*.  10.6.2017. Viitattu 7.11.2017.
3. ↑  Porno | Miten kuluttaa pornoa eettisesti? Kysyimme asiaa aikuisviihdenäyttelijältä *Helsingin Sanomat*.  16.2.2023. Viitattu 16.2.2023.
4. ↑  Niemi, Onni: Aikuisviihde­sivusto Pornhub piilotti valtaosan videoistaan, jatkossa materiaalia voivat julkaista vain tunnistautuneet käyttäjät *Helsingin Sanomat*.  14.12.2020. Viitattu 2.2.2021.
5. 1 2  Luottoyhtiöt Visa ja Mastercard eivät enää käsittele videopalvelu Pornhubin maksuja *Yle Uutiset*. Viitattu 11.12.2020.
6. ↑  Pardon, Rhett: Brazzers Parent Calls Infringement Suit 'Fatally Defective' *newswire.xbiz.com*.  5. huhtikuuta 2010. Viitattu 4. huhtikuuta 2011. (englanniksi)[vanhentunut linkki]
7. ↑  Pink Visual sues tubes, charges Canadians with vag overfishing *gramponante.com*.  16. huhtikuuta 2010. Viitattu 4. huhtikuuta 2011. (englanniksi)
8. ↑  Chiang, Oliver: "Tube Sites" Threaten Porn Studios *blogs.forbes.com*.  17. helmikuuta 2010. Viitattu 4. huhtikuuta 2011. (englanniksi)
9. ↑  Purveyors of porn scramble to keep up with Internet *USA Today*.  5. kesäkuuta 2007. Viitattu 4. huhtikuuta 2011. (englanniksi)
10. ↑  YouTube with fewer clothes *The Times*.  19. kesäkuuta 2007. Viitattu 4. huhtikuuta 2011. (englanniksi)
11. ↑  Aarnio, Maria: Aikuisviihdesivusto Pornhub poisti suurimman osan videoistaan *MTV Uutiset*.  16.12.2020. Viitattu 2.2.2021.